**ΠΑΓΚΟΣΜΙΟ ΠΡΟΓΡΑΜΜΑ ΗΕ ΓΙΑ ΤΗΝ ΑΣΦΑΛΕΙΑ ΣΗΜΑΝΤΙΚΩΝ ΑΘΛΗΤΙΚΩΝ ΑΓΩΝΩΝ**

Στις 3 Φεβρουαρίου 2020, το Διαπεριφερειακό Ινστιτούτο Έρευνας Εγκλήματος και Δικαιοσύνης των Ηνωμένων Εθνών **(UNICRI**), η Συμμαχία των Ηνωμένων Εθνών για τους Πολιτισμούς **(UNAOC)** και το Διεθνές Κέντρο για την Ασφάλεια του Αθλητισμού **(ICSS)** σε διαβούλευση με την Εκτελεστική Διεύθυνση της Αντιτρομοκρατικής Επιτροπής **(CED),** ξεκίνησε το «Διεθνές Πρόγραμμα των Ηνωμένων Εθνών για την Ασφάλεια των Μεγάλων Αθλητικών Οργανώσεων, την προώθηση του Αθλητισμού και των Αξιών του ως εργαλεία για την πρόληψη του βίαιου εξτρεμισμού». Το Παγκόσμιο αυτό Πρόγραμμα είναι εμπνευσμένο από τον σημαντικό ρόλο του αθλητισμού στην πρόληψη της ριζοσπαστικοποίησης, την προώθηση της ισότητας των φύλων και της χειραφέτησης των γυναικών και των νεανίδων, καθώς και τη διευκόλυνση της κοινωνικής ενσωμάτωσης στη σύγχρονη κοινωνία γενικότερα. Καθοδηγείται κυρίως, από την πεποίθηση ότι ο αθλητισμός μπορεί να αποτελέσει ισχυρή πηγή στην προώθηση προσπαθειών που αποσκοπούν στην πρόληψη και την καταπολέμηση του βίαιου εξτρεμισμού και της ριζοσπαστικοποίησης.

**Συγκεκριμένα το Παγκόσμιο πρόγραμμα εξετάζει:**

* Τη στρατηγική των Ηνωμένων Εθνών για την καταπολέμηση της τρομοκρατίας, ιδίως όσον αφορά στην αντιμετώπιση των συνθηκών που ευνοούν την εξάπλωση της τρομοκρατίας.
* Το σχέδιο δράσης του Γενικού Γραμματέα των Ηνωμένων Εθνών για την πρόληψη του βίαιου εξτρεμισμού.
* Το ψήφισμα 2250 (2015), 2419 (2018) και 2535 (2020) του Συμβουλίου Ασφαλείας των **Ηνωμένων Εθνών** σχετικά με τη νεολαία, την ειρήνη και την ασφάλεια, το οποίο αναγνωρίζει τη συμβολή του αθλητισμού και του πολιτισμού στην υλοποίηση της ανάπτυξης και της ειρήνης, στην προώθηση της ανοχής και του σεβασμού, καθώς και τη συμβολή του αθλητισμού και του πολιτισμού στην ενδυνάμωση της νεολαίας, των γυναικών, των ατόμων και των κοινοτήτων, ομοίως και σε τομείς που αφορούν στην υγεία, στην εκπαίδευση και στην κοινωνική ένταξη.
* Τη Γενική Συνέλευση «Αθλητισμός ως καταλύτης της αειφόρου ανάπτυξης» που ενθαρρύνει τα κράτη μέλη και τις οντότητες του συστήματος των Ηνωμένων Εθνών να προωθήσουν την εδραίωση του αθλητισμού σε οριζόντιες στρατηγικές ανάπτυξης και ειρήνης και την ενσωμάτωση του αθλητισμού και της φυσικής αγωγής σε διεθνείς, περιφερειακές και εθνικές πολιτικές και προγράμματα ανάπτυξης και ειρήνης.
* Το σχέδιο δράσης της **UNESCO Καζάν (2017**), το οποίο αποσκοπεί στη πολυσυμμετοχική πολιτική, στην ενίσχυση της διεθνούς συνεργασίας και στην προώθηση των προσπαθειών ανάπτυξης ικανοτήτων των κυβερνητικών αρχών και των αθλητικών οργανώσεων, μεταξύ άλλων στον τομέα της "μεγιστοποίησης της συμβολής του αθλητισμού στη βιώσιμη ανάπτυξη και την ειρήνη".

**Στόχοι και αναμενόμενα αποτελέσματα**

* Δημιουργία Διακρατικής και Πολυτομεακής κοινότητας εμπειρογνωμόνων για την υποστήριξη της ανάπτυξης και της εφαρμογής της **UNOCT** και των εταίρων της στον αθλητισμό.
* Παροχή επισκόπησης των υφιστάμενων διεθνών, περιφερειακών, υπο-περιφερειακών και εθνικών πλαισίων πολιτικής σχετικά με τη χρήση του αθλητισμού για την πρόληψη και την καταπολέμηση του βίαιου εξτρεμισμού και της ριζοσπαστικοποίησης.
* Προσδιορισμός βέλτιστων πρακτικών και χαρτογράφηση των υφιστάμενων μηχανισμών για την οικοδόμηση της παραγωγικής ικανότητας στον τομέα του αθλητισμού.
* Προσδιορισμός καινών και κύριων αναγκών, τόσο στον τομέα της πολιτικής όσο και στον τομέα της ανάπτυξης ικανοτήτων, που θα πρέπει να αντιμετωπιστούν ως ένα προσχέδιο του Νέου Οδηγού για τα Ηνωμένα Έθνη. Ο οδηγός αυτός θα βοηθήσει τα κράτη μέλη να χρησιμοποιήσουν τον αθλητισμό και τις αξίες του στην πρόληψη της ανάπτυξης βίαιου εξτρεμισμού και ριζοσπαστικοποίησης.

***Eεξουσιοδοτημένες*** *εκπρόσωποι σημεία επαφής (Focal Points) της Γενικής Γραμματείας Αθλητισμού: Οι υπάλληλοι της Δ/νσης Άθλησης για όλους Προβολής, Ανάπτυξης Αθλητισμού, Επιστημονικής Υποστήριξης και Διεθνών Σχέσεων****, Σοφία Τασσοπούλου και Κατερίνα Καραδενιζλόγλου.***